ไฟแนนซ์ทูเดย์
ข่าวลือมักถูกสร้างโดย &#8220;คนที่เกลียด&#8221; ถูกส่งต่อโดย &#8220;คนไม่คิด&#8221; และถูกเชื่อโดย &#8220;คนหูเบา&#8221;
6 พ.ค. 2556

ข่าวลือมักถูกสร้างโดย “คนที่เกลียด” ถูกส่งต่อโดย “คนไม่คิด” และถูกเชื่อโดย “คนหูเบา”
... 2 สัปดาห์ที่ผ่านมา ประสาร ไตรรัตน์วรกุล ผู้ว่าการธนาคารแห่งประเทศไทย (ธปท.) ถูกกระหน่ำซ้ำเติมด้วย เข่า ศอก หมัดตรงอยู่ฝ่ายเดียว โดยที่เจ้าตัวปิดปากเงียบก่อนบินปร๋อไปทำงานต่างประเทศ หากเกาะติดจะพบว่าคำพูดจากประสารในเรื่องสถานการณ์ค่าเงินบาท มีเพียงแค่ 2 คำพูด 
คำพูดหนึ่ง ประสารบอกว่า ได้ส่งแนวทางและมาตรการดูแลค่าเงินบาท ซึ่ง ธปท.ได้เตรียมการไว้ให้กับกระทรวงการคลัง เพื่อรับทราบ และพิจารณาแล้ว 
คำพูดที่สอง ประสารบอกว่า ไม่ขอตอบและให้สัมภาษณ์ในขณะนี้ จนกว่าจะถึงช่วงเวลาที่เหมาะสม
ไม่ว่าจะถามช่วงไหน ประสารจะทำหน้าเคร่งเครียดก่อนบอกว่า ไม่ขอตอบยังไม่ให้สัมภาษณ์จนกว่าจะถึงเวลาที่เหมาะสม อิๆ รักแล้วรอกันโหน่ย....
... ศุกร์ที่ผ่านมาสภาธุรกิจตลาดทุนไทย ที่มี ไพบูลย์ นลินทรางกูร บิ๊กบอสจากค่าย บล.ทิสโก้ นั่งเป็นประธาน ประชุมหารือกับสมาชิก 7 องค์กร ได้แก่ ตลาดหลักทรัพย์ฯ สมาคมตลาดตราสารหนี้ไทย สมาคมนักวิเคราะห์หลักทรัพย์ สมาคมบริษัทหลักทรัพย์ไทย สมาคมบริษัทจดทะเบียนไทย สมาคมบริษัทจัดการลงทุน และสมาคมส่งเสริมผู้ลงทุนไทย ผลสรุปชัดเจน สนับสนุนให้ภาครัฐควรออกมาตรการมาคุมเงินลงทุนระยะสั้นในตลาดตราสารหนี้ไม่เกิน 6 เดือน แต่อย่ามาคุมการลงทุนในตลาดหุ้นเด็ดขาด
เข้าทางนโยบายของ กิตติรัตน์ ณ ระนอง รองนายกฯและ รมว.คลัง หรือไม่ ใครช่วยตอบหน่อย